Solidariteit: ‘Eskom tariefaankondiging broodnodig vir vuisvoos verbruikers’Foto: GCIS Nersa het gister bekendgemaak hy het ’n gemiddelde tariefverhoging van 16% goedgekeur. Daar is aanvanklik goedkeuring gegee vir ŉ verhoging van 25,9%. Volgens Flip Buys, uitvoerende hoof van Solidariteit, is dié laer as verwagte tariefverhoging broodnodig vir vuisvoos verbruikers. Buys het egter gewaarsku dat verbruikers steeds groot uitdagings in die gesig staar. “Hoewel die laer as verwagte elektrisiteitstariewe goeie nuus is, gaan ŉ 16%-styging steeds druk op verbruikers se sakke plaas. Daarbenewens gaan stygende vervoerkoste weens stygings in brandstofpryse en die omstrede e-tolstelsel in Gauteng verdere druk op verbruikers se sakke in 2012 plaas,” sê Buys. Die verhoging sal van 1 April van krag wees.